Diari Oficial de la Generalitat Valenciana


Sumari del DOGV 933, del 31-10-1988 (1988/812260)

DECRET 169/1988, de 24 d'octubre, del Consell de la Generalitat Valenciana, pel qual es modifiquen els articles 4 i 5 del Decret 39/1985, de 25 de març, del Consell de la Generalitat Valenciana, pel qual es crea el Consell de Benestar Social de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/10/24/169/dof/vci/html**

### Dades del document

Número de DOGV
:   933

Data del DOGV
:   31-10-1988

Secció del DOGV
:   DISPOSICIONS GENERALS

Número del document
:   1988/812260


Data del document
:   24-10-1988

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 169/1988, de 24 d'octubre, del Consell de la Generalitat Valenciana, pel qual es modifiquen els articles 4 i 5 del Decret 39/1985, de 25 de març, del Consell de Benestar Social de la Comunitat Valenciana.  
El Consell de la Generalitat Valenciana, per mitja del Decret 39/1985, de 25 de març, crea el Consell de Benestar Social de la Comunitat Valenciana com a òrgan de participació de totes les Institucions, públiques i privades, professionals i usuaris interessats en el camp dels Serveis Socials, a fi d'aconseguir un major nivell de benestar social.  
L'estructura inicial del Consell s'ha mantingut des de la seua creació amb una única modificació de la seua composició duta a terme a través del Decret del Govern Valencià 27/1986, de 24 de febrer, relativa al nombre de Vocals de designació directa pel Conseller.  
La practica de funcionament al llarg d'aquestos tres anys de gestió aconsella reajustar la composició dels membres del Plenari del Consell de Benestar Social, per tal de plasmar de manera més efectiva la representativitat dels sectors més directament lligats a les àrees dels Serveis Socials.  
En atenció d'aquests motius, a proposta del Conseller de Treball i Seguretat Social i amb la deliberació prèvia del Consell de la Generalitat Valenciana, en sessió celebrada el 24 d'octubre 1988.  
DECRETE:  
Article únic  
Queden modificats els articles 4 i 5 del Decret 39/1985, de 25 de març, del Consell de la Generalitat Valenciana, pel qual es crea el Consell de Benestar Social de la Comunitat Valenciana, els quals d'ara endavant tindran la redacció següent:  
«Article 4  
El Plenari del Consell de Benestar Social, la Presidencia del qual correspon al Conseller de Treball i Seguretat Social, tindrà la composició següent:  
a) Onze Vocals lliurement designats pel Conseller de Treball i Seguretat Social, entre els que seran designats tres Vice-presidents i un Secretari, mitjançant el nomenament del President.  
b) Tres Vocals en representació dels Sindicats amb major implantació i representativitat a la Comunitat Valenciana.  
c) Un Vocal en representació de la Federació d'Associacions de Veïns.  
d) Vint-i-un Vocals representants de les Entitats d' iniciativa social que treballen en el camp dels Serveis Socials, i en representació de les diverses Associacions, Federacions, Entitats d'Usuaris dels sectors en que s?emmarca l?actuació dels Serveis Socials.  
e) Dos Vocals en representació de les Universitats de València i Alacant.  
f) Cinc Vocals en representació de la Federació Valenciana de Municipis i Províncies.  
g) Cinc Vocals, en representació, respectivament, del Consell Escolar València, del Consell de la Joventut de la Comunitat Valenciana, dels interessos socials de la Comissió Inter- departamental de la Dona, del Consell de Protecció i Defensa del Menor de la Comunitat Valenciana, i de la Comissió per a l'Estudi, el Desenvolupament i la Promoció del Poble Gitano.  
h) Tres Vocals, un per cadascuna de les Conselleries de Cultura, Educació i Ciència, de Sanitat i Consum, i d'Obres Públiques, Urbanisme i Transports.»  
«Article 5  
La designació dels Vocals del Plenari es farà de la manera següent: a) Els Vocals als que fa referència l'apartat a) de l'article anterior seran nomenats pel titular del Departament.  
b) Els Vocals representants esmentats en els apartats b) c), e), f), g) i h) de l?article anterior seran designats d'acord amb les normes de funcionament de llurs respectives corporacions i organitzacions, les quals faran la corresponent proposta de nomenament per a la posterior ratificació pel Conseller de Treball i Seguretat Social. El nomenament anirà acompanyat de la designació dels possibles suplents.  
c) Els Vocals mencionats en l?apartat d) de l?article anterior seran designats pel Conseller de Treball i Seguretat Social amb la consulta prèvia dels sectors afectats. El nomenament portarà adjunta la designació dels possibles suplents.»  
DISPOSICIO FINAL  
Aquest Decret vigirà l'endemà de la publicació en el Diari Oficial de la Generalitat Valenciana.  
València, 24 d'octubre de 1988.  
El President de la Generalitat  
JOAN LERMA I BLASCO  
El Conseller de Treball i Seguretat Social  
MIQUEL DOMENECH I PASTOR


Còpia Permalink ELI